
 "మీరు కాదు అసలు కష్టం నాకు. మిమ్మల్ని పొమ్మనమని గట్టిగా చెప్పలేకపోతున్నాను. అలాగని లోపలికి రమ్మనమనీ అనలేకపోతున్నాను." "పోనీలెండి - దీనిగురించి మీరు మరీ ఫీలై పోనక్కర్లేదు. బయటపడితే నా శత్రువులు నన్ను చంపేస్తారు. అంతేకదా. ఎప్పుడైనా చచ్చిపోవలసిందేగదా. యాభై ఏళ్లు పైబడి కూడా బతకాలనుకోవడం బ్యాడ్ టేస్ట్ అన్నాడు శ్రీశ్రీ. నాకు కేవలం ఇరవై ఎనిమిది ఏళ్ళే కాబట్టి తటపటాయిస్తున్నాను గానీ ఏభై ఏళ్ళయితేనా శత్రువుల ముందు గుండెలు చూపిస్తూ నిలబడేవాడ్ని." అతను ఈ ఆవరణ దాటి బయటికి వెళ్లడం - అక్కడ పొంచి వున్నవారు అతని మీదపడి కత్తులతో పొడవడం ఆమె కళ్ళ ముందు మెదిలింది. "వద్దు... వద్దు" కంగారుగా అంది. "ఏమంటున్నారు?" "బయటికి వెళ్ళకండి." "మరిక ఏం చేయమంటారు? మీరేమో లోపలికి రానివ్వడంలేదు." "ఒక్క షరతు మీద మీరు లోపల పడుకోవచ్చు" ఆమె ఆగింది. షరతు ఏదైనా ఫర్వాలేదు. తల దాచుకోవడానికి ఒప్పుకుంది. అంతేచాలు. అతను ఖుషీ అయిపోయాడు. "తెల్లవారుజామున లేచి వెళ్ళిపోవాలి" "అలానే. థాంక్యూ వెరీమచ్" ఆమె పక్కకు తప్పుకుంది లోనికి రమ్మన్నట్లు. అతను ముందుకి నడిచాడు. ముందు పెద్దగది. దాని వెనక చిన్నగది ఓ పక్క, మరోపక్క టాయ్ లెట్ వున్నాయి. తల తుడుచుకోవడానికి ఏమైనా వుందేమోనని చూస్తూ నిలబడ్డాడు. ఇది గ్రహించి ఆమె లోపల గదిలోంచి ఓ టవల్ తెచ్చింది. "థాంక్యూ! ఇలా ప్రతిసారీ థాంక్స్ చెప్పడం ఎబ్బెట్టుగా వుంటుంది. వెళ్ళే ముందు ఓ పెద్ద థాంక్స్ చెప్పేస్తాన్లెండి. మాటలు ఇంక అనవసరం అన్నట్లు ఆమె మంచంవైపు చూస్తూ - "మీరిక్కడ పడుకోండి. నేను లోపలున్న గదిలో పడుకుంటాను" అని వెళ్ళిపోయింది. ఒళ్లంతా బాగా తుడుచుకున్నాక మంచం మీద పడుకున్నాడు. "ఉదయాన్నే వెళ్ళిపోవాలి. ఆమె చివరిసారి హెచ్చరిస్తున్నట్లు చెప్పింది." "ఉదయం మాటకదా! ఈ రాత్రికే ఎన్ని జరగకూడదు? ఏం జరిగినా జీవితంలో ఆశ్చర్యపోనక్కర్లేదు. ప్రళయం వచ్చి మొత్తం ఈ ప్రపంచమంతా జలమయం అయిపోవచ్చు. లేదూ విజయదశమిలోగా 'నిన్ను ప్రేమిస్తున్నాను' అని మీరు నాతో చెప్పచ్చు..." అతను ఏదో ట్రాన్స్ లో వున్నట్లు చెప్పుకుపోతున్నాడు. అందులోనూ ధర్మప్రచారిణి అంటే ఏమిటో అతనికి తెలియదు. సరదాగా మాట్లాడుతున్నాడు - అంతే. ఆమె మాత్రం అక్కడే ఆగిపోయింది. పూర్వాశ్రమంలో వితంతువుగా వుండి, ఇప్పుడు ధర్మప్రచారిణిగా అంకితం కాబోతున్న ఆమె ఈ మాటలకు నిలువెల్లా వణికిపోయింది. పిడుగు తనమీదే పడి శరీరమంతా ఛిద్రమైపోయినట్లు విలవిల్లాడిపోయింది. తరుణ్ ని చంపడానికి సరితాదేవి పెట్టిన గడువూ, ధర్మచారిణిగా మౌనిక దీక్ష తీసుకునే రోజూ, ఆమెచేత ఐ లవ్ యూ అనిపించుకోవడానికి అతను తనకు తానే పెట్టుకున్న గడువూ - విజయదశమే కావడం యాదృచ్ఛికమే. ఏది ఏమైనా అసలు సిసలు కథ ఇప్పుడే ప్రారంభమైందన్న మాట. తరుణ్ పడుకున్నాడే గానీ నిద్ర రావడంలేదు. గుండెల్లో పూలమొక్కలు మొలిచిన ఫీలింగ్. నీలాకాశం నునుపుకి జారుతున్న తెల్లటి మబ్బుతునకలా వున్న మౌనిక పక్కగదిలోనే పడుకుని వుందన్న భావాన రక్తంలో హోలీ పండుగను జరుపుకున్నట్టుంది. అతను అటూ ఇటూ దొర్లుతున్నాడు గానీ నిద్రాదేవి రావడంలేదు. ఒక్కోరాత్రి ఇంతే. నిద్ర శరీరానికి అంటుకోదు. మౌనికతో మాట్లాడాలన్న ఒత్తిడి ఎక్కువ కావడంతో ఇక భరించలేక "మౌనికగారూ" అంటూ పిలిచాడు. అప్పుడే దిగ్గున లేచినట్లు ఆమె "ఆఁ" అంది. "ఈ అనాథ మహిళా సదన్ లో నేనొక్కడ్ని పురుషుడ్ని కదా, పొరపాటున మీవాళ్ళు ఎవరైనా నన్ను చూస్తే ఏదైనా ప్రమాదం వస్తుందేమోనని బెంగగా వుంది. అలాంటిదేదైనా జరిగితే నా పని నెరభైలు శీనులా అయిపోతుందేమో?" అన్నాడు. "నెరబైలు శీనా! ఎవరతను?" మామూలు ఉత్సాహంలో తను అలాంటివి అడిగి వినకూడదన్న విషయం మరిచిపోయింది ఆమె. "మీరు అడిగారు కాబట్టి చెబుతున్నాను. మా నాన్న టీచర్. రకరకాల పల్లెటూర్లలో పెరిగాను. టౌన్ కి వచ్చేసేముందు నెరబైలులో వుండేవాళ్ళం. శీనూది ఆ ఊరే. ఊరంటే పెద్ద ఊరేం కాదు. రెండే వీధులు వుండేవి. శీనూ వాళ్ళ నాన్న దగ్గర్లోని ఫ్యాక్టరీలో పనిచేసేవాడు. ఆయనకి ఇద్దరు కొడుకులు. పెద్దవాడు శ్రీను. రెండోవాడు నాగరాజు. ఫ్యాక్టరీలో బాగానే సంపాదించేవాడనుకుంటాను, శీనూ తండ్రి పొలాలు కొనడం ప్రారంభించాడు. అదిగో ఆ సమయంలోనే ఏటిగట్టునున్న రెండకరాల పొలం కూడా కొన్నాడు. ఈ పొలం కొన్న దగ్గర్నుంచి శీనూ ఊర్లో వుండడం మానేశాడు. ఎప్పుడు చూసినా ఏటిగట్టునున్న పొలం దగ్గరే. వాడికి అప్పటికి పెళ్ళి కాలేదు. ఆ వయసులో ఎప్పుడు పని తప్పించుకుంటామా, ఊర్లో తిరుగుదామా అనే వుంటుంది. అలాంటిది వాడు పొలానికి అతుక్కుపోవడం విచిత్రంగా అనిపించింది. అసలు విషయం తర్వాత తెలిసింది. పక్కవీధిలో పైభాగమంతా - అంటే ఓ పదిహేను ఇళ్ళుదాకా వుండేవి. ఆ ఇళ్ళల్లో చాలామంది అమ్మాయిలుండేవాళ్ళు. బాగా డబ్బున్న కుటుంబాలు కాబట్టి అందంగా వుండడంతోపాటు ఆకర్షణీయంగా కూడా వుండేవాళ్ళు. వాళ్ళంతా శీనూ పొలం పక్కనుండే ఏటికి బట్టలు ఉతుక్కోవడానికి వచ్చేవాళ్ళు. వాళ్ళు వచ్చే సమయానికి శీను తన పొలం పక్కనున్న చెట్ల వెనక నక్కేవాడు. మొదట్లో ఆ విషయం అమ్మాయిలకి తెలిసేది కాదు. ఎవరూ లేరని కాస్తంత ఫ్రీగా వుండేవాళ్ళు. బట్టలు వుతికేప్పుడు చీరకుచ్చిళ్ళు, లంగా కొసను బాగా పైకెత్తి బొడ్లో దోపుకునేవాళ్ళు. ఏటిగట్టున వేసున్న బండరాయిలపై కూర్చుని బట్టలు వుతుక్కునేవాళ్ళు. ఇక శీను చెట్ల వెనక జేరి వాళ్ళ పాదాల సౌందర్యాన్ని తనివితీరా చూసేవాడు. ఇలాంటివి ఎక్కువ రోజులు ఆగవు. వాళ్ళలో సుభాషిణి అనే అమ్మాయి వుండేది. కాస్త తెలివైన పిల్ల. తాము బట్టలు ఉతకడానికి వెళ్ళేప్పుడు పొలంగట్టు మీద తెల్లటి కాళ్ళ కొంగలా కనిపించే శ్రీను తాము ఏట్లోకి దిగగానే ఎటు ఎగురుకుంటూ పోతున్నాడని గమనించడం ప్రారంభించింది. చెట్ల ఆకుల సందుల్లో ఓరోజు రెండు తెల్లటి కనుగుడ్లు కనపడగానే విషయం అర్థమైపోయింది. 'శీనూని గమనిస్తున్నారా? రోజూ వాడు మనం ఏట్లోకి దిగి కుచ్చెళ్ళు పైకెత్తగానే చెట్ల సందుల్లోంచి దొంగతనంగా చూస్తున్నాడు గమనించండి' అంది ఆమె మిగిలిన అమ్మాయిలతో. వాళ్ళూ గమనించారు. అయితే శీనూకి ఇలా తన గుట్టు అమ్మాయిలకి తెలిసిపోయిందని తెలియదు.

 "meeru kaadu asalu kashtam naaku. mimmalni pommanamani gattigaa cheppalekapotunnanu. alaagani lopaliki rammanamanee analekapotunnanu." "ponilendi - deenigurinchi meeru mari pheelai ponakkarledu. bayatapadithe naa satruvulu nannu champestaru. antekada. eppudaina chachipovalasindegada. yabhai ellu paibadi kuudaa batakalanukovadam byad tast annadu srishree. naaku kevalam iravai enimidi elle kabatti tatapataayistunnaanu gaanee ebhai ellayithena satruvula mundu gundelu chuupistuu nilabadevadni." atanu ee aavarana daati bayatiki velladam - akkada ponchi vunnavaaru athani meedapadi kattulatho podavadam aame kalla mundu medilindi. "vaddu... vaddu" kangaarugaa andi. "emantunnaru?" "bayatiki vellakandi." "marika yem cheyamantaru? meeremo lopaliki ranivvadamledu." "okka sharatu meeda meeru lopala padukovachhu" aame aagindi. sharatu edaina farvaledu. tala dachukovadaniki oppukundi. antechaalu. atanu khushi aipoyadu. "tellavaarujaamuna lechi vellipovali" "alaane. thankyu vereemach" aame pakkaku tappukundi loniki rammannatlu. atanu munduki nadichaadu. mundu peddagadi. daani venaka chinnagadi oo pakka, maropakka taay lett vunnayi. tala tuduchukovadaaniki emaina vundemonani chustuu nilabaddadu. idhi grahinchi aame lopala gadilonchi oo towl tecchindi. "thankyu! ilaa pratisaarii thanks cheppadam ebbettuga vuntundi. velle mundu oo pedda thanks cheppestanlendi. maatalu inka anavasaram annatlu aame manchamvaipu chustuu - "meerikkada padukondi. nenu lopalunna gadilo padukuntaanu" ani vellipoyindi. ollantaa baga tuduchukunnaka mancham meeda padukunnadu. "udayaanne vellipovali. aame chivarisaari hecharistunnatlu cheppindi." "udayam matakada! ee raatrike enni jaragakudadu? yem jarigina jeevitamlo aascharyaponakkarledu. pralayam vachi mottam ee prapanchamantaa jalamayam ayipovachhu. ledhoo vijayadasamilogaa 'ninnu premistunnaanu' ani meeru naatho cheppachhu..." atanu edho trans loo vunnatlu cheppukupotunnadu. anduloonuu dharmaprachaarini ante emito ataniki teliyadu. saradaagaa matladutunnadu - anthe. aame maatram akkade aagipoyindi. puurvaashramamloo vitantuvugaa vundi, ippudu dharmaprachaarinigaa ankitam kaabotunna aame ee maatalaku niluvella vanikipoyindi. pidugu tanameede padi sareeramantaa chidramaipoyinatlu vilavillaadipoyindi. tarun ni champadaaniki saritadevi pettina gaduvuu, dharmachaarinigaa mounika deeksha teesukune roojoo, aamecheta ai lav uu anipinchukovadaaniki atanu tanaku taane pettukunna gaduvuu - vijayadasame kaavadam yaadruchchikame. edhi emaina asalu sisalu katha ippude praarambhamaindanna maata. tarun padukunnade gaanee nidra ravadamledu. gundello poolamokkalu molichina feeling. neelaakaasam nunupuki jaarutunna tellati mabbutunakala vunna mounika pakkagadilone padukuni vundanna bhavana raktamlo holy panduganu jarupukunnattundi. atanu atuu itoo dorlutunnadu gaanee nidradevi ravadamledu. okkoratri inthe. nidra sariiraaniki antukodu. mounikatho matladalanna ottidi ekkuva kaavadamtho ika bharinchaleka "mounikagaaruu" antuu pilichaadu. appude digguna lechinatlu aame "aa" andi. "ee anatha mahila sadan loo nenokkadni purushudni kada, porapaatuna meevaallu evaraina nannu chuste edaina pramaadam vastundemonani bengagaa vundi. alantidedaina jarigithe naa pani nerabhailu sheenulaa ayipotundemo?" annadu. "nerabailu sheenaa! evaratanu?" maamuulu utsaahamlo tanu alantivi adigi vinakudadanna vishayam marichipoyindi aame. "meeru adigaaru kabatti chebutunnaanu. maa naanna teacher. rakarakaala palletoorlalo perigaanu. toun ki vachesemundu nerabailulo vundevallam. sheenudi aa oore. oorante pedda oorem kaadu. rende veedhulu vundevi. sheenuu vaalla naanna daggarloni factorylo panichesevaadu. aayanaki iddaru kodukulu. peddavaadu srinu. rendovadu nagaraju. factorylo bagane sampadinchevadanukunta, sheenuu tandri polaalu konadam praarambhinchaadu. adigo aa samayamlone etigattununna rendakaraala polam kuudaa konnadu. ee polam konna daggarnunchi sheenuu oorlo vundadam maanesaadu. eppudu chusina etigattununna polam daggare. vaadiki appatiki pelli kaaledu. aa vayasulo eppudu pani tappinchukuntama, oorlo tirugudama ane vuntundi. alantidi vaadu polaaniki atukkupovadam vichitramgaa anipinchindi. asalu vishayam tarvaata telisindi. pakkaveedhilo paibhagamanta - ante oo padihenu illudaka vundevi. aa illallo chaalaamandi ammayilundevallu. baga dabbunna kutumbaalu kabatti andamgaa vundadamtopaatu aakarshaneeyamgaa kuudaa vundevallu. vaallantaa sheenuu polam pakkanunde etiki battalu utukkovadaaniki vachevaallu. vaallu vache samayaniki sheenu tana polam pakkanunna chetla venaka nakkevaadu. modatlo aa vishayam ammayilaki telisedi kaadu. evaruu lerani kaastanta freega vundevallu. battalu vutikeppudu cheerakuchillu, langaa kosanu baga paiketti bodlo dopukunevallu. etigattuna vesunna bandaraayilapai kuurchuni battalu vutukkunevallu. ika sheenu chetla venaka jeri vaalla paadaala soundaryaanni tanivitiira chusevadu. ilantivi ekkuva rojulu aagavu. vaallalo subhashini ane ammai vundedi. kaasta telivaina pilla. taamu battalu utakadaaniki velleppudu polangattu meeda tellati kaalla kongala kanipinche srinu taamu etloki digagaane etu egurukuntu potunnadani gamaninchadam praarambhinchindi. chetla aakula sandullo oroju rendu tellati kanugudlu kanapadagaane vishayam ardhamaipoyindi. 'sheenooni gamanistunnara? roojoo vaadu manam etloki digi kuchellu paikettagaane chetla sandullonchi dongatanamgaa chustunnadu gamaninchandi' andi aame migilina ammaayilatho. vaalluu gamaninchaaru. ayithe sheenuki ilaa tana guttu ammayilaki telisipoyindani teliyadu.